**E L Ő T E R J E S Z T É S**

Kardoskút Község Önkormányzata Képviselő-testületének

2026. január 30. napi rendes (munkaterv szerinti) ülésére

**Száma:** 6. sz. napirendi pont

**Tárgy:** Döntés a Kardoskúti Napköziotthonos Óvoda nyári zárva tartásáról

**Előterjesztő:** Varga Pál polgármester

**Előterjesztés tartalma:** határozati javaslat, melléklet

**Szavazás módja:** egyszerű többség

**Tisztelt Képviselő-testület!**

A nemzeti köznevelésről szóló 2011. évi CXC. törvény 83. § (2) bekezdése b) pontja alapján a fenntartó dönt az óvoda heti és éves nyitvatartási idejének meghatározásáról. A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (7) bekezdése alapján az óvoda nyári zárva tartásáról legkésőbb február tizenötödikéig a szülőket tájékoztatni kell.

A Kardoskúti Napköziotthonos Óvoda vezetőjének javaslata alapján az óvoda 2025/2026. év nevelési évet érintő nyári zárva tartására vonatkozó terve az előző évek tapasztalatai alapján, a szabadságolási tervet, a kötelező nagytakarítást és a tisztasági festést figyelembe véve **2026. július 22. - 2026. augusztus 14.** között (18 munkanap).

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

Kelt: Kardoskút, 2026. január 23.

Varga Pál s.k.

polgármester

**Határozati javaslat**

Kardoskút Község Önkormányzat Képviselő-testülete úgy dönt, hogy

1. a Kardoskúti Napköziotthonos Óvoda nyári zárva tartásának időpontját 2026. július 22. - 2026. augusztus 14. napja között határozza meg,
2. felkéri Nyitrainé Baranyi Gabriella óvodavezetőt a szülők tájékoztatására a nyári zárva tartás időpontjáról.

**Határidő:** 2026. február 15.

**Felelős:** Nyitrainé Baranyi Gabriella óvodaigazgató