**Kardoskút Község Önkormányzata Képviselő-testületének 1/2026. (I. 31.) önkormányzati rendelete**

**a Csanádapácai Közös Önkormányzati Hivatalban foglalkoztatott köztisztviselők 2026. évi illetményalapjáról és illetménykiegészítéséről**

[1] Kardoskút Község Önkormányzatának Képviselő-testülete az Alaptörvény 32. cikk (2) bekezdése, illetve a Magyarország 2025. évi központi költségvetéséről szóló 2024. évi XC. törvény 64. § (5) bekezdésében,

[2] valamint a közszolgálati tisztviselőkről szóló 2011. évi CXCIX. törvény 234. § (3)-(4) bekezdéseiben kapott felhatalmazás alapján a következőket rendeli el:

**1. §**

A rendelet hatálya kiterjed a Csanádapácai Közös Önkormányzati Hivatalban (a továbbiakban: Hivatal) foglalkoztatott köztisztviselőkre.

**2. §**

A Hivatalban foglalkoztatott köztisztviselők illetményalapjának a mértéke 2026. évben 72.600.- Ft.

**3. §**

A Hivatalnál foglalkoztatott köztisztviselők illetménykiegészítésre jogosultak, melynek mértéke 2026. évben

*a)* a felsőfokú iskolai végzettségű köztisztviselők esetében az alapilletmény 20%-a,

*b)* a középfokú végzettségű köztisztviselők esetében az alapilletmény 20%-a.

**4. §**

Ez a rendelet 2026. február 1-jén lép hatályba.

**5. §**

A rendelet rendelkezéseit 2026. január 1-jétől – visszamenőleges hatállyal – kell alkalmazni.

Végső előterjesztői indokolás

.

Végső előterjesztői indokolás

**A Csanádapácai Közös Önkormányzati Hivatal köztisztviselői 2025. évi illetményalapjának és illetménykiegészítésének megállapításáról**

**Végső előterjesztői indokolás**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 132. §-ban foglaltak szerint az illetményalap összegét évente az állami költségvetésről szóló törvény állapítja meg úgy, hogy az nem lehet alacsonyabb, mint az előző évi illetményalap.

A Magyarország 2026. évi központi költségvetéséről szóló 2025. évi LXIX. törvény (a továbbiakban: Kvtv2026) 63. § (4) bekezdése lehetővé teszi, hogy a helyi önkormányzat képviselő-testülete rendeletben 2026. évben – az önkormányzat saját forrásai terhére – a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában – a közszolgálati tisztviselőkről szóló 2011. évi CXCIX. törvényben foglaltaktól eltérően – a Kvtv 2025 63. § (1) bekezdésben meghatározottnál magasabb összegben állapítsa meg az illetményalapot.

A magasabb illetményalap szerint megállapított havi illetmény nem haladhatja meg a Központi Statisztikai Hivatal által Hivatalos Értesítőben közétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.

A Kttv. 234. § (3) bekezdése alapján a helyi önkormányzat rendeletben egységesen valamennyi felsőfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke a köztisztviselő alapilletményének legfeljebb 20%-a lehet a (3) bekezdés b) pontja alapján.

A Kttv. 234. § (4) bekezdése úgy rendelkezik, hogy a helyi önkormányzat rendeletében illetménykiegészítést állapíthat meg egységesen valamennyi érettségi végzettségű köztisztviselőnek, amelynek mértéke legfeljebb 20% lehet.

A rendelet a Hivatal köztisztviselői esetében - a Kvtv. és Kttv. kereti között - állapítja meg a 2026. évi illetményalapot és az illetménykiegészítést.

**Részletes indokolás**

**Az 1. §-hoz**

A rendelet személyi hatályának megállapítása.

**A 2. §-hoz**

A Csanádapácai Közös Önkormányzati Hivatal köztisztviselői illetményalapjának megállapítása.

**A 3. §-hoz**

A Hivatal köztisztviselői illetménykiegészítés mértékének megállapítása.

**A 4.-5. §-hoz**

A hatályba léptetésről és hatályon kívül helyezéséről rendelkezik.