**Kardoskút Község Önkormányzata**

**Képviselő-testületének**

**2/2026. (II. 2.) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó közszolgáltatásról szóló 23/2013. (XII. 19.) önkormányzati rendelet módosításáról**

[1] Kardoskút Község Önkormányzat Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján,

[2] az Alaptörvény 32. cikk (1) bekezdés a) pontjában, a vízgazdálkodásról szóló 1995. évi LVII. törvény 4. § (2) bekezdés d) pontjában és 44/C. § (2) bekezdésében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva, a következőket rendeli el:

**1. §**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 23/2013. (XII. 19.) önkormányzati rendelet 4. § (2) bekezdése helyébe a következő rendelkezés lép:

„(2) Kardoskút község közigazgatási területén a szennyvíz begyűjtésére és szállítására kizárólagosan jogosult kezelő a KOBOLD TRANS Fuvarozó és Szolgáltató Bt. (székhely: 4126 Kismarja, Bethlen Gábor utca 45.), mint közszolgáltató.”

**2. §**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló 23/2013. (XII. 19.) önkormányzati rendelet 4. § (1) bekezdés b) pontjában a „gyűjtött, begyűjtött” szövegrész helyébe a „begyűjtött” szöveg lép.

**3. §**

Hatályát veszti a nem közművel összegyűjtött háztartási szennyvíz begyűjtésére vonatkozó közszolgáltatásról szóló 23/2013. (XII. 19.) önkormányzati rendelet 4. § (1) bekezdés b) pontjában a „szennyvíz az Orosháza Városi Önkormányzat” szövegrész.

**4. §**

Ez a rendelet 2026. február 3-án lép hatályba.

Végső előterjesztői indokolás

A szolgáltató személye megváltozott, ennek átvezetése történt meg a rendeleten.